81. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.1311/1716 της 4 Δεκ. 1979/8 Φεβρ. 1980 (ΦΕΚ Β΄ 120) Περί όρων και προϋποθέσεων εισαγωγής ορισμένων ειδών ατελώς ή με μειωμένο δασμό. Έχοντας υπόψη: 1.Τις διατάξεις των άρθρ. 2, 4, 6, 8 και 9 του Νόμ. 491/76 και 17, 19, 21 και 22 του Νόμ. 827/78, σύμφωνα με τις οποίες επιτρέπεται η εισαγωγή των ειδών που αναφέρονται σε ορισμένες διακρίσεις του ισχύοντος Τελωνειακού Δασμολογίου εισαγωγής (Διακρίσεις 27.10Γ3β1, 51.01Α και Β.44.08Γ, 36.04Β1 – παλαιά κλάση 36.04Α1, και 39.02Γ3ζ, Σημειώσεις δασμολογικών διακρίσεων 07.05Δ, 32.07Α4 και 74.05Β και όμοιες με το στοιχ. Ε΄ των διακρίσεων 48.01Ζ13 και 73.10Δ2) ατελώς ή με μειωμένο δασμό, εφόσον τα είδη αυτά προορίζονται να χρησιμοποιηθούν για βιομηχανική χρήση. 2.Τη Δ. 3675/931/26.5.78 απόφασή μας, «περί μεταβιβάσεως της αρμοδιότητας να υπογράφουν «με Εντολή Υπουργού» στο Γενικό Γραμματέα, Γενικούς Διευθυντές, Αναπληρωτές Γενικούς Διευθυντές κ.λ.π.», όπως αυτή τροποποιήθηκε με τη Δ. 739/860/10.7.79, όμοια, αποφασίζουμε: Διατυπώσεις κατά την εισαγωγή Άρθρ.1.-Για να παραδοθούν ατελώς ή με μειωμένο δασμό τα είδη που αναφέρονται στις ανωτέρω διακρίσεις και Σημειώσεις του Δασμολογίου θα πρέπει ο εισαγωγέας αυτών να καταθέτει στην Τελωνειακή Αρχή εισαγωγής, πριν από κάθε παράδοση, τα εξής δικαιολογητικά: α)Πιστοποιητικό του Υπουργού Βιομηχανίας, στο οποίο να φαίνεται ότι αυτός είναι αναγνωρισμένη βιομηχανία ή βιοτεχνία και χρησιμοποιεί ως πρώτες ύλες για τη μεταποιητική της δραστηριότητα, τα είδη στα οποία αναφέρεται η παρούσα. β)Πιστοποιητικό επίσης του ίδιου Υπουργείου στο οποίο να αναφέρεται ότι τα εισαγόμενα είδη δεν παράγονται εγχωρίως, επαρκώς και καταλλήλως. γ)Υπεύθυνη δήλωση του Ν.Δ. 105/69 «περί ατομικής ευθύνης του δηλούντος» περί: 1)της ετήσιας παραγωγικής δυναμικότητας της βιομηχανίας ή βιοτεχνίας, 2)της πραγματικής παραγωγής αυτής κατά το προηγούμενο έτος και 3)της αποκλειστικής χρησιμοποιήσεως των παραλαμβανομένων ειδών ως πρώτων υλών της βιομηχανικής τους δραστηριότητας και ότι δεν θα διατεθούν αυτά σε άλλο πρόσωπο ή για άλλη χρήση χωρίς την προηγούμενη άδεια της Τελωνειακής Αρχής και την καταβολή της διαφοράς των δασμών και λοιπών φόρων. δ)Αξιόχρεη προσωπική εγγύηση τρίτου η οποία θα καλύπτει τους δασμούς και λοιπούς φόρους που αναλογούν στα παραλαμβανόμενα είδη. Υποχρεώσεις εισαγωγέων Άρθρ.2.-1.Οι βιομηχανίες ή βιοτεχνίες που διακαιούνται να παραλαμβάνουν είδη με το καθεστώς της παρούσας αποφάσεως, υποχρεούνται να τηρούν βιβλίο αριθμημένο κατά σελίδα, και μονογραμμένο σε κάθε φύλλο από την Τελωνειακή Αρχή του τόπου, εγκαταστάσεως της βιομηχανίας ή βιοτεχνίας το οποίο θα φέρει στην τελευταία σελίδα του πράξη της ίδιας αρχής, στην οποία θα αναφέρονται ο αριθμός των σελίδων και ο σκοπός της χρησιμοποιήσεώς του. Στο βιβλίο αυτά θα πρέπει να γράφονται: α)Οι ποσότητες των παραπάνω ειδών που εισάγονται κάθε φορά, ως και οι αριθμοί και οι χρονολογίες των διασαφήσεων εισαγωγής με τις οποίες παραλήφθηκαν, β)τα έτοιμα προϊόντα που παρήχθησαν απ’ αυτά κατ’ είδος, βάρος και λοιπά χαρακτηριστικά γνωρίσματα και γ)οι ποσότητες ετοίμων προϊόντων που έχουν διατεθεί σε τρίτους επίσης κατ’ είδος, βάρος και λοιπά χαρακτηριστικά καθώς και ο αριθμός και η χρονολογία του τιμολογίου ή άλλου εγγράφου που εκδόθηκε κατά τον Κώδικα Φορολογικών στοιχείων. 2.Το παραπάνω βιβλίο μπορεί να αντικατασταθεί από τα τηρούμενα από τη βιομηχανία ή βιοτεχνία επίσημα κατά νόμο βιβλία αποθηκών ή από το βιβλίο παραγωγής – κοστολογίου που τηρείται κατά το άρθρ. 22 του Κώδικος Φορολογικών Στοιχείων ή και από τα δύο εφόσον γράφονται σ’ αυτά και σε ξεχωριστές μερίδες όλα τα στοιχεία που αναφέρονται στην προηγουμένη παράγραφο. 3.Μέσα σ’ ένα μήνα από το τέλος κάθε έτους, οι εν λόγω βιομηχανίες ή βιοτεχνίες συντάσσουν και υποβάλλουν στο αρμόδιο Τελωνείο Εισαγωγής κατάσταση με βάση τα επίσημα βιβλία που τηρούν κατά την παρ. 1 ή 2 του παρόντος άρθρου και στην οποία θα φαίνεται η κίνηση του εργοστασίου τους κατά το προηγούμενο έτος καθώς και οι αχρησιμοποίητες μέχρι το τέλος του ίδιου έτους ποσότητες πρώτων υλών. 4.Εάν το εργοστάσιο σταματήσει να λειτουργεί, η κατάσταση αυτή υποβάλλεται στην Τελωνειακή Αρχή κατά τη διάρκεια του επόμενου από τη διακοπή των εργασιών του μήνα. Τελωνειακές Αρχές αρμόδιες για την παράδοση και τον έλεγχο Άρθρ.3.-1.Η εισαγωγή των παραπάνω ειδών επιτρέπεται από οποιοδήποτε Τελωνείο Εισαγωγής, εφόσον αυτό είναι αρμόδιο για τον τελωνισμό τους σύμφωνα με τις ισχύουσες διατάξεις. 2.Η παρακολούθηση και ο έλεγχος της νόμιμης χρησιμοποιήσεως των εισαγομένων σύμφωνα με τ' ανωτέρω ειδών και γενικά η εφαρμογή της παρούσας, πραγματοποιείται από την Τελωνειακή Αρχή, στην περιφέρεια της οποίας είναι εγκατεστημένη ενδιαφερόμενη βιομηχανία ή βιοτεχνία. (Μετά τη σελ. 226,530) Σελ. 226,531 Τεύχος 728-Σελ. 67 - 462 Επιβολή Τελωνιακών Δασμών 30.Β.β.81 Για τις εγκατεστημένες βιομηχανίες στην περιφέρεια Αττικής αρμόδιο είναι το Ζ΄ Τελωνείο Πειραιώς, όπως ορίζεται ειδικότερα στην απόφασή μας αριθ. Π. 6347/14.6.1967. Προθεσμία νομίμου χρησιμοποιήσεως Άρθρ.4.-Η προθεσμία νομίμου χρησιμοποιήσεως των ειδών που παραλαμβάνονται σύμφωνα με την παρούσα από τις δικαιούχους βιομηχανίες ή βιοτεχνίες, είναι ένα έτος από την εισαγωγή, η οποία είναι δυνατό να παραταθεί από την Τελωνειακή Αρχή εισαγωγής, ύστερα από αίτηση του ενδιαφερομένου, για έξι ακόμα μήνες, εφόσον συντρέχουν αποχρώντες λόγοι. Φύρα-Έλεγχος-Συνέπειες Άρθρ.5.-1.Οι παραλαμβανόμενες, σύμφωνα με την παρούσα, πρώτες ύλες θεωρούνται ότι χρησιμοποήθηκαν νόμιμα, εφόσον μεταποιήθηκαν ή επεξεργάσθηκαν πράγματι στο σύνολό τους. Η τυχόν προκύπτουσα κατά την μεταποίηση ή επεξεργασία φύρα αναγνωρίζεται εφόσον διαπιστώνεται από την επιτροπή ελέγχου της επομένης παραγράφου ότι αυτή ανταποκρίνεται στη φύση της πρώτης ύλης και στο είδος της μεταποιήσεως ή επεξεργασίας που υποβάλλεται. 2.Η Τελωνειακή Αρχή, με βάση την κατάσταση που υποβάλλεται κατά το προηγούμενο άρθρο ή σε περίπτωση μη υποβολής αυτής με δική της πρωτοβουλία, προβαίνει στον έλεγχο και στην επαλήθευση των στοιχείων της καταστάσεως σε σύγκριση προς τις εγγραφές των βιβλίων που τηρεί η υπόχρεη βιομηχανία ή βιοτεχνία κατά το άρθρ. 3 της παρούσας ή των κατά νόμον λογιστικών βιβλίων. Ο έλεγχος αυτός ενεργείται από Επιτροπή της οποίας η σύνθεση ορίζεται στην αριθ. Α. 3324/575/5.6.79 απόφασή μας (ΦΕΚ τ.Β΄ 683/79). 3.Όμοιο έλεγχο μπορεί να ενεργεί η αρμόδια Τελωνειακή Αρχή σε κάθε περίπτωση, ο δε βιομήχανος ή βιοτέχνης υποχρεούται να επιδεικνύει αμέσως τα σχετικά βιβλία και στοιχεία που προβλέπονται από την παρούσα καθώς και τις ποσότητες των εν λόγω πρώτων υλών που βρίσκονται στην κατοχή του και δεν έχουν υποστεί οποιαδήποτε επεξεργασία. 4.Σε περίπτωση μη προσκομίσεως των στοιχείων που καθορίζονται από την παρούσα για την διενέργεια του κατάλληλου ελέγχου, θεωρείται ότι ολόκληρη η παραληφθείσα ποσότητα διατέθηκε για άλλη χρήση χωρίς προηγούμενη άδεια της Τελωνειακής Αρχής και καταβολή των αναλόγων δασμών και λοιπών φόρων, και εφαρμόζονται τα οριζόμενα από τις παρ. 6 και 7 του παρόντος άρθρου. Σελ. 226,532 Τεύχος 728-Σελ. 68 5.Εφόσον διαπιστωθεί από τον έλεγχο ότι οι ποσότητες πρώτων υλών που παραλήφθηκαν σύμφωνα με την παρούσα, χρησιμοποιήθηκαν στο σύνολο ή μέρος αυτών για το σκοπό που εισήχθηκαν, συντάσσεται σχετική έκθεση, αντίγραφο της οποίας αποστέλλεται στην Τελωνειακή Αρχή Εισαγωγής, για τη λύση αναλόγου μέρους της εγγυήσεως, που έχει κατατεθεί, και την τακτοποίηση των σχετικών παραστατικών εγγράφων εισαγωγής. 6.Εάν από τον έλεγχο διαπιστωθεί, ότι οι πρώτες ύλες που παραλήφθηκαν σύμφωνα με την παρούσα, δεν χρησιμοποιήθηκαν για τη χρήση που εισήχθηκαν δεν βρίσκονται στην κατοχή του υπόχρεου συντάσσεται έκθεση για την ποσότητα που δεν βρίσκεται στην κατοχή της βιομηχανίας ή βιοτεχνίας ή δεν χρησιμοποιήθηκε νόμιμα και σύμφωνα με τους όρους της παρούσας. Αντίγραφο της εκθέσεως αυτής αποστέλλεται στην Τελωνειακή Αρχή Εισαγωγής η οποία βεβαιώνει με πράξη της τη διαφορά των δασμών και λοιπών φόρων που αναλογεί στην ποσότητα αυτή και προσκαλεί τον υπόχρεο να την καταβάλει. Σε περίπτωση μη καταβολής αυτών μέσα στη νόμιμη προθεσμία, επιδιώκεται η είσπραξή τους σύμφωνα με τον Κώδικα Εισπράξεως Δημοσίων Εσόδων. 7.Ανεξάρτητα από την καταβολή των δασμών και λοιπών φόρων σύμφωνα με την προηγούμενη παράγραφο, επιφυλάσσεται και η δίωξη σύμφωνα με τις διατάξεις του Τελωνειακού Κώδικα περί λαθρεμπορίας, εφόσον συντρέχει τέτοια περίπτωση. - 463 30.Β.β.81 Επιβολή Τελωνιακών Δασμών 